Document ID: 31982R3166

*****
ΚΑΝΟΝΙΣΜΟΣ (ΕΟΚ) αριθ. 3166/82 ΤΟΥ ΣΥΜΒΟΥΛΙΟΥ
της 22ας Νοεμβρίου 1982
για την τροποίηση του κανονισμού (ΕΟΚ) αριθ. 103/76 περί καθορισμού κοινών προδιαγραφών εμπορίας για ορισμένους νωπούς ιχθύς ή διατηρημένους δι' απλής ψύξεως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 2 παράγραφος 3,
την πρόταση της Επιτροπής,
Εκτιμώντας:
ότι το άρθρο 2 του κανονισμού (ΕΟΚ) αριθ. 3796/81 προβλέπει τη δυνατότητα να καθοριστούν κοινές προδιαγραφές εμπορίας για τα προϊόντα που αναφέρονται στο άρθρο 1 του αυτού κανονισμού ή για ομάδες των προϊόντων αυτών·
ότι οι μουρούνες, τα σκυλόψαρα και οι ρίνες υπάγονται στο καθεστώς τιμών που προβλέπεται στον κανονισμό (ΕΟΚ) αριθ. 3796/81·
ότι η τυποποίηση των προϊόντων αυτών είναι ιδιαίτερα σημαντική για την καλή λειτουργία του καθεστώτος τιμών· ότι πρέπει, επομένως, να καθοριστούν κοινές προδιαγραφές εμπορίας για τα τρία αυτά προϊόντα·
ότι, κατά τον καθορισμό των κοινών προδιαγραφών εμπορίας για τα προϊόντα που αναφέρονται στο παράρτημα Ι του κανονισμού (ΕΟΚ) αριθ. 3796/81, πρέπει να ληφθεί υπόψη το ενδιαφέρον της Κοινότητας να διασωθούν, όσο είναι δυνατό οι αλειυτικοί πόροι· ότι οι ιχθύες που δεν έχουν το ελάχιστο μέγεθος εκφρασμένο σε βάρος πρέπει να μη τίθενται σε εμπορία για την ανθρώπινη κατανάλωση· ότι, συνεπώς, ο κανονισμός (ΕΟΚ) αριθ. 103/76 (2) όπως τροποποιήθηκε τελευταία από τον κανονισμό (ΕΟΚ) αριθ. 273/81 (3) πρέπει να τροποποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 103/76 τροποποιείται ως εξής:
1. Το άρθρο 3 αντικαθίσταται ως εξής:
«Άρθρο 3
Οι προδιαγραφές εμπορίας καθορίζονται για τα ακόλουθα είδη θαλασσίων ιχθύων της διάκρισης ex 03.01 Β Ι του Κοινού Δασμολογίου, εκτός από τους ζώντες, κατεψυγμένους ή τεμαχισμένους ιχθύες:
Ρέγγες (Clupea harengus),
Σαρδέλλες (Sardina pilchardus),
Σκυλόψαρα (Squalus acanthias),
Ρίνες (Scyliorhinus sp.p),
Σκορπιοί του βορρά ή σεβαστοί (Sebastes sp.p),
Βακαλάοι (Gadus morrhua),
Γάδοι μέλανες (Pollachius virens),
Καλλαρίες (Melanogrammus aeglefinus),
Γάδοι (Merlangus merlangus),
Μουρούνες (Molva sp.p),
Σκόμβροι (Scomber scombrus),
Αντζούγιες (Engraulis sp.p),
Πλάτακες (Πησσοί και χωματίδαι) (Pleuronectes platessa),
Μερλούκιοι (Merluccius merluccius).»
2. Το παράρτημα Β αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Νοεμβρίου 1982.

Labels: 7
3
17
6